Panthera pardus

«Leopardo» rendreza enta iste articlo. Pa atros usos d'a parola «leopardo» se veiga Leopardo (desambigación).

leopardo|thumb

O leopardoCon a variant lleopardo. En femenín leoparda. (d'o latín <leopardus, «gatopardo») u pantera (d'o latín <panthēra, «gatopardo», ) ye un mamifero carnivoro d'a familia Felidae, subfamilia Pantherinae y chenero Panthera.

Ye un animal depredador de mida mediana, solitario y muit adaptable, que habita en una gran diversidat d'habitaz, dende sabanas dica selvas tropicals humedas y en petrosas, por tot lo cinturón ecuatorial y entre os dos tropicos, en Asia y Africa.

 Habitat 

O leopardo ye un felido extraordinariament adaptable. Con dimensions mas menudas que as d'atros miembros de Panthera, o leopardo ye muit áchil, pero tamién disposa d'una enorme fuerza bruta pa abatir y arrocegar presas muito mas grans que él.

Caza a la guait, dende a vechetación. Por ixa razón o suyo habitat se troba limitau a os puestos a on que i haiga vechetación: nomás evita os disiertos y l'Alta Montanya. Ye un depredador habitual en as sabanas d'Africa y en as d'Asia, pero tamién i hai poblacions en as selvas tropicals d'ixes dos continents y mesmo en as selvas templadas d'Asia.

A on coexiste con atros depredadors mas grans, como con os lions y hienas en as sabanas africanas u os tigres en as selvas d'Asia, o leopardo desenvolica estratechias de supervivencia diferents pa evitar-los, como dormir u consumir as suyas presas en l'alto d'os árbols.

 Caracteristicas 

O leopardo ye un felido de mida mediana-gran, con peso entre os 37 y os 90 kg en os masclos y entre 28 y 60 kg en as fembras. Ye a especie mas menuda entre as cuatro que forman o chenero Panthera, estando de regular mas chicorrón que o suyo parient o chaguar, y muito mas chicot que lions y tigres.

A lonchitut d'o cuerpo ye d'entre 91 y 191 centimetros, mas a coda, que fa entre 58 y 110 cm. L'altaria d'o cuerpo ye d'entre 45 y 78 cm en a cruz d'o lomo.

 Subspecies 

Anque historicament se consideraba que existiban dica trenta subspecies de leopardo, en l'actualidat y a consecuencia d'estudeos de taxonomía moderna, s'ha recomposau en hueito u nueu. UPHYRKINA, Olga et al. (Noviembre 2001). Phylogenetics, genome diversity and origin of modern leopards, Panthera pardus. Molecular Ecology, Vol. 10. Et. 11.  P. 2617. Abstract.
Panthera pardus pardus - Leopardo africano.
Panthera pardus orientalis - Leopardo d'Amur.
Panthera pardus fusca - Leopardo d'a India.
Panthera pardus delacouri - Leopardo d'Indochina.
Panthera pardus saxicolor - Leopardo persa.
Panthera pardus melas - Leopardo de Chava.
Panthera pardus japonensis - Leopardo d'o norte de China.
Panthera pardus nimr - Leopardo d'Arabia.
Panthera pardus kotiya - Leopardo de Sri Lanka.

 Imáchens 

 Etimolochía 
O zoonimo «leopardo» ye un cultismo en todas as luengas romances actuals, que ye arribau diversas vegadas a traviés d'o latín y muit especialment en o baixo latín u latín medieval, como bestia citada en bestiarios y atras obras escritas propias de l'imachinario medieval. En latín, leopardus ye o nombre que se le da normalment a lo que as romances han nombrau regularment «gatopardo», una fiera con tacas propia de l'imachinario medieval europeu, que se crei que no corresponde con garra especie real.

A parola ye d'orichen griego y se composa de dos etimos: λέων, leōn, «lión», y πάρδος, párdos, «tacau». Os griegos antigos tuvon conoiximiento de l'animal probablement por o contacto con atras civilizacions de a mediterrania oriental, como l'Imperio Persa Aquemenida, que en teneban en os suyos territorios.

Notas

Referencias

 Se veiga tamién 
 Pantera (desambigación).
 Panthera.
 Chaguar.

 Vinclos externos 

Panthera pardus
Panthera pardus
Panthera pardus